Diari Oficial de la Generalitat Valenciana


Sumari del DOGV 4907, del 21-12-2004 (2004/12312)

Notificació de l'Acord d'iniciació de la sotssecretària de la Conselleria de Benestar Social, de data 19 de maig de 2004, per la qual s'acorda l'inici del procediment de resolució del contracte per a la prestació del servici de llavat, planxat, higienització, desinfecció i repàs de la roba de llit i llenceria en general, recollida i entrega en la Residència de Tercera Edat Pintor Sala d'Alcoi (Alacant) (lot I), i recollida i entrega en la Residència de Tercera Edat Alacant d'Alacant (lot III).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4907

Data del DOGV
:   21-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12761


Organisme emissor
:   Conselleria de Benestar Social

Tipus de document
:   Anunci

Notificació de l'Acord d'iniciació de la sotssecretària de la Conselleria de Benestar Social, de data 19 de maig de 2004, per la qual s'acorda l'inici del procediment de resolució del contracte per a la prestació del servici de llavat, planxat, higienització, desinfecció i repàs de la roba de llit i llenceria en general, recollida i entrega en la Residència de Tercera Edat Pintor Sala d'Alcoi (Alacant) (lot I), i recollida i entrega en la Residència de Tercera Edat Alacant d'Alacant (lot III). [2004/X12756]
  
Havent resultat impossible notificar a l'entitat mercantil contractista denominada Ropablanca, SA, en cap dels domicilis comunicats per ella a esta administració per a tal fi, l'Acord de la sotssecretària de la Conselleria de Benestar Social, de data 19 de maig de 2004, pel qual s'acorda l'inici del procediment de resolució del contracte per a la prestació del servici de llavat, planxat, higienització, desinfecció i repàs de la roba de llit i llenceria en general, recollida i entrega en la Residència de Tercera Edat Pintor Sala d'Alcoi (Alacant) (lot I), i recollida i entrega en la Residència de Tercera Edat Alacant d'Alacant (lot III), d'acord amb el que establix l'article 59.5 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 de 13 de gener de modificació de l'anterior, es fa públic el text íntegre de l'esmentat Acord, a fi que el present anunci servisca de notificació de l'anterior:
  
Vist l'expedient de contractació CNMY 03/07-7/36 (Lots I i III) l'objecte del qual és la prestació del servici de llavat, planxat, higienització, desinfecció i repàs de la roba de la Residència de Tercera Edat Pintor Sala d'Alcoi (corresponent al lot I), i de la Residència de Tercera Edat Alacant d'Alacant (corresponent al lot III).
  
Antecedents de fet
  
Primer. En data 11 d'abril de 2003, es formalitza la relació contractual entre la Conselleria de Benestar Social i Ropablanca, SA, per a dur a terme la prestació del servici de llavat, planxat, higienització, desinfecció i repàs de la roba de la Residència de Tercera Edat Pintor Sala d'Alcoi (lot I) i de la Residència de Tercera Edat Alacant d'Alacant (lot III). El preu de l'esmentat contracte per al lot I és de trenta-un mil tres-cents setanta-dos euros, amb noranta-set cèntims (31.372,97 euros), i per al lot III és de cent un mil huit-cents noranta-set euros amb tres cèntims (101.897,03 euros). Per a respondre del compliment del contracte es va constituir una fiança definitiva per un import de mils dos-cents cinquanta-quatre euros amb noranta-dos cèntims (1.254,92 euros) per al lot I, i de quatre mil setanta-cinc euros amb huitanta-huit cèntims (4.075,88 euros) per al lot III.
  
Segon. El termini d'execució i vigència del contracte s'establix des del 12 d'abril de 2002 al 31 de març de 2004.
  
Tercer. Amb data 1 d'abril de 2004, es va formalitzar la pròrroga del referit contracte, per al període comprés entre l'1 d'abril de 2004 i el 31 d'agost de 2004, i per un import total de cinquanta-cinc mil cinc-cents vint-i-nou euros amb quinze cèntims (55.529,15 euros). Sent, en la resta, aplicable el que establix el plec tipus de clàusules administratives particulars i el plec de prescripcions tècniques que regixen esta contractació i en l'establix en el contracte del qual este és annex.
  
Quart. El dia 11 de maig de 2004, té entrada en el Registre de la Conselleria de Benestar Social, l'escrit (de data 5 de maig de 2004), presentat per la mercantil contractista Ropablanca, SA, per mitjà del qual, al·legant raons de demora en el pagament per part de l'administració, comunica que deixarà de prestar l'objecte de contracte, amb efectes del dia 08.05.2004, per impossibilitat manifesta de prestar-lo, en haver-li causat l'administració un dany econòmic que la situa en suspensió de pagaments, impedint-li satisfer puntualment els salaris dels seus treballadors i complir les seues obligacions amb tercers, la qual cosa ha portat l'esmentada mercantil, a la presentació del corresponent expedient de suspensió de pagaments, que pal·lie la greu situació econòmica que patixen. A més, Ropablanca, SA sol·licita en la seua escrit la devolució de les garanties que va constituir per a garantir el compliment del contracte, i requerix el pagament de la quantitat de quaranta-cinc mil vint-i-tres euros amb setanta-un cèntims (45.023,71 euros), en concepte de servicis prestats i no abonats, segons el desglossament i forma de pagament que detalla en document annex, on especifica que algunes partides es troben cedides.
  
Quint. Tenint en compte allò que s'ha al·legat per la contractista en el seu escrit, així com la seua sol·licitud de devolució de les garanties depositades, i a més tenint en compte que no ha finalitzat encara el període pel qual es va formalitzar la pròrroga del contracte de referència, escau iniciar els tràmits per a l'obertura del present expedient de resolució de contracte.
  
Als anteriors fets els són d'aplicació els següents
  
Fonaments de dret
  
I. El Text Refós de la Llei de Contractes de les Administracions Públiques aprovat pel Reial Decret Legislatiu 2/2000, de 16 de juny. En especial, els articles 111 i següents de tal cos legal, que establixen la regulació sobre les causes de resolució dels contractes, la seua aplicació i efectes, i els articles 214 i ss., que dediquen la seua regulació a la resolució dels contractes de consultoria i assistència i els de servicis. D'altra banda i en relació amb el compliment dels contractes, l'art. 110 del precitat Text Refós està dedicat al compliment dels contractes i la seua recepció, dedicant-se, així mateix, l'art. 213, a la regulació del compliment dels contractes de consultoria i assistència i els de servicis.
  
En matèria de fiances, tal cos legal les regula en els articles 35 a 47. I concretament l'art.113.5 establix que l'acord de resolució del contracte contindrà pronunciament exprés sobre la procedència o improcedència de la pèrdua, devolució o cancel·lació de la garantia constituïda.
  
II. El Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social.
  
III. Llei 30/92, de 26 de novembre, capítols I a II del títol VI, quant a la iniciació, ordenació i instrucció del procediment administratiu.
  
IV. Plec de prescripcions tècniques, plec tipus de clàusules administratives particulars i el seu annex I - Quadro de característiques per les quals es regixen el contracte i la seua pròrroga. En particular, la clàusula 21 del plec de clàusules administratives particulars dedica el seu contingut als supòsits d'extinció del contracte.
  
V. Clàusules del contracte de servici de llavat, planxat, higienització, desinfecció i repàs de roba de llit i llenceria en general, la seua recollida i entrega en la Residència de Tercera Edat de Pintor Sala d'Alcoi i en la Residència de Tercera Edat Alacant, d'Alacant, que va ser formalitzat el dia 11 d'abril de 2003, i la pròrroga d'este mateix contracte, formalitzada amb data 1 d'abril de 2004. La clàusula 11 del contracte administratiu preveu com a forma d'extinció del contracte la seua resolució.
  
VI. La Resolució de 30 de gener de 2001 (DOGV núm. 3.936 de 9 de febrer) del conseller de Benestar Social, modificada successivament per la Resolució de 16 de febrer de 2001 (DOGV núm. 3.944 de 21.02.01) i per la Resolució de 14 de maig de 2002 (DOGV núm. 4.252 de 20.05.02), en relació amb la delegació de competències en favor de la Sotssecretaria, en matèria de contractació administrativa i gestió economicopressupostària.
  
Vistos els preceptes invocats i els altres generals de pertinent aplicació, acorde:
  
Primer. Iniciar el procediment de resolució del contracte per a la prestació del servici de llavat, planxat, higienització, desinfecció i repàs de la roba de llit i llenceria en general, recollida i entrega en la Residència de Tercera Edat Pintor Sala d'Alcoi (Alacant) (corresponent al lot I), i recollida i entrega en la Residència de Tercera Edat Alacant d'Alacant (corresponent al lot III).
  
Segon. Demanar els informes que siguen necessaris per a la comprovació d'allò que ha al·legat el contractista, quant a la demora en el pagament per part de l'administració, així com sobre l'existència o inexistència de culpabilitat en l'incompliment de contracte per part seua.
  
Al mateix temps es comunica que, servint el present anunci com a notificació a la interessada a tots els efectes, per mitjà d'ell se li concedix el termini de deu dies hàbils comptadors des de la present publicació, perquè la interessada puga al·legar-hi i presentar els documents que estime oportú.